Telenor Danmark

Telenor Danmark Holding AS er et dansk selskap som er 100% heieid av Telenor. Selskapet er et holdingsselskap for Telenors selskaper innen mobiltelefoni og bredbånd i det danske markedet. Telenor Danmark Holding er registrert i København, med hovedkontor på Frederikskaj. 

Datterselskaper 
Datterselskapene som eies av Telenor Danmark Holding AS, med årstall for Telenors oppkjøp, omfatter:
 Sonofon (2000) – mobiloperatør med 1,5 millioner abonnenter
 CBB Mobil (2004) – mobiloperatør med 300.000 abonnenter
 Cybercity (2005) – bredbåndsleverandør med 272.000 abonnenter
 Tele2 Danmark (2007) – telefoni- og bredbåndsleverandør, integrert i Sonofon og Cybercity

Fra sommeren 2009 vil Telenor samle sine danske selskaper i en organisasjon og dermed redusere antallet av selvstendige brands. Telenor Danmark blir da en integrert mobil- og bredbåndsoperatør. Med virksomheten i Canal Digital i tillegg, og med fravær av Tele2 som en konkurrent, etablerer Telenor Danmark seg som den fremste reelle utfordreren til TDC innen hele spekteret av kommunikasjonstjenester i det danske markedet. Den tredje store aktøren i markedet er svenske TeliaSonera.

Telenors virksomhet og markedsandeler
Telenor har i 2008 følgende markedsandeler i det danske markedet gjennom sine datterselskaper:Telenor.com  – beskrivelse av virksomheten i Danmark.
 Mobiltelefoni – 1 813 000 kunder – 26,6% samlet markedsandel for Sonofon og CBB Mobil
 Fasttelefoni – 253.000 kunder i Tele2 Danmark
 Bredbånd – 272.000 kunder i Cybercity
 TV-distribusjon – 900.000 kunder i Canal Digital

TV-distribusjonen tilbys både gjennom kabel-TV og satellitt (parabol-TV).

 Sonofon 
Sonofon A/S, undertiden også omtalt som Dansk MobilTelefon I/S, var et dansk teleselskap etablert i 1991 av GN Store Nord og amerikanske BellSouth med det formål at tilby GSM-basert mobiltelefoni. Sonofon har hovedsete på Frederikskaj i København, men har flertallet av sine medarbeidere i Aalborg.  

Sonofon er heleid av Telenor via Telenor Danmark Holding AS. I 2007 hadde Sononfon 1700 ansatte (herav 400 i Cybercity) og 1 398 000 kunder, svarende til 23,3% av det danske mobilmarked. I 2009 er kundetallet om lag 1,5 millioner. Administrerende direktør er Henrik Clausen.

Historie og utvikling
BellSouth og GN Store Nord søkte i 1990 om én av to udlyste lisenser til å drive GSM 900 MHz mobil-nettverk i Danmark. De to selskapene fikk lisensen 9. september 1991 og dannet Sonofon for å bygge ut og drive nettverket. GSM-lisensen var det første egentlige brudd på det danske telemonopol (den andre lisensen gikk til den tidligere monopolisten TDC).

Sonofons tjeneste ble lansert offisielt september 1992 og hadde ved utgangen av året 2.500 kunder, et tall som steg hurtig i de følgende år og nådde en halv million ved utgangen av 1996. 11. januar 1998 lanserte Sonofon som det første danske selskap kontantkort, dvs. forhåndsbetalte abonnement. Denne tjenesten fikk mobiltelefoniens popularitet til å stige ytterligere, og Sonofon hadde ved utgangen av 1998 hele 700.000 kunder.

Sonofon lanserte i 2000 som det første danske mobilnett med GPRS-tjenester. Samme år utvidet Sonofon sin forretning utenfor mobiltelefoni, da man fikk en lisens til å drive internettforbindelser med FWA-teknologi. De første FWA- forbindelser ble installert i august 2001. Sonofon hadde på dette tidspunkt ca. 1 million kunder. 

13. juni 2000 solgte GN Store Nord sin eierandel på 53,5% av Sonofon til Telenor for 13,1 mrd kroner. I perioden 2000-2003 gjennomførte Sonofon en rekke konsolideringer, hvor firmaet oppnådde et stabilt overskudd. I desember 2003 signerte Telenor en avtale med BellSouth om å overta deres 46,5% aksjepost i Sonofon, og 10. desember overtok Telenor BellSouths eierandel for 3,05 mrd kroner. 30. april 2004 kjøpte Sonofon lavpris-mobilsekskapet CBB Mobil, og senere samme år lanserte Sonofon sine første flat rate-produkter.  

I februar 2005 ble Telenors aktiviteter i Norden samlet i Telenor Nordic, og Sonofon inngikk i denne organisasjonen. I mai 2005 overtok Telenor tele- og internetvirksomheden Cybercity for 1,35 mrd kroner, og 15. august 2005 ble Cybercity-direktør Henrik Clausen ledelsen av begge selskaper. 19. desember vant Sonofon retten til å kjøpe den UMTS-lisensen som ble overflødig da Telia kjøpte Orange i Danmark, og fikk dermed mulighet for å tilby 3G mobiltelefoni i fremtiden.

Høsten 2005 begynte Sonofons butikker å selge Cybercity produkter, og i februar 2006 skiftet begge selskaper til å anvende Telenors blå og hvite logo (Sonofon hadde tidligere en delfin som logo og maskot).

 Cybercity 
Cybercity var en dansk såkalt ISP eller internettilbyder. Virksomheten ble grunnlagt af Klaus Riskær Pedersen i 1995, og har siden blitt Danmarks nest største internettilbyder. Selskapet ble i mai 2005 kjøpt opp av norske Telenor, som eier selskapet 100%  via Telenor Danmark Holding AS. 

Cybercity har hatt følgende kundeutvikling:Telenor.com  – beskrivelse av virksomheten i Danmark.
Desember 2007: 270.000 DSL-kunder, 99.000 IP-telefonikunder (VoIP), 166.000 analogkunder (PSTN)
Desember 2008: 272.000 DSL-kunder, 134.000 IP-telefonikunder (VoIP), 119.000 analogkunder (PSTN)

Referanser

 Eksterne lenker 
 Cybercity – danskspråklig hjememside.
 telenor.dk
 Telenor Danmarks dekningskart

Kategori:Danske teleselskaper
Kategori:Selskaper etablert i 1991
Kategori:Telenors utenlandske datterselskaper